Ulkomailta saadut arvopapereiden luovutusvoitot verotetaan tavallisesti vain Suomessa. Ulkomaisista osingoista taas peritään yleensä ulkomailla lähdevero. Se hyvitetään Suomen verotuksessa silloin, kun osake on ostettu osake- ja rahastosalkkuun (AOT). Jos osake on ostettu osakesäästötilille, niin tällöin lähdevero-osuus jää sijoittajan tappioksi. Lue lisää lähdeverojen kohtelusta osakesäästötilillä tästä. Luovutusvoiton tai -tappion verotus. USA:n ja Kanadan markkinoilla listatuilla osakkeilla tehdyistä kaupoista tulevat veroseuraamukset käsitellään samaan tapaan kuin suomalaisetkin. Nordnet ilmoittaa verottajalle vuoden aikana syntyneet luovutusvoitot sekä -tappiot, maksetut osingot ja ennakkopidätykset, vuoden lopussa olleet kotimaiset omistukset sekä mahdolliset sijoituslainan korot. Sinun tulee siis vain tarkistaa, että ilmoitetut tiedot ovat oikein veroilmoituksessa ja täydentää mahdolliset ulkomaalaiset omistukset sekä tietyt rahasto-omistukset vuoden lopussa. Osinkojen verotus. Ulkomaisten arvopapereiden tuotoista peritään lähdevero tulon lähteellä pääsääntöisesti paikallisen alisäilyttäjän toimesta. Nordnet tilittää asiakkaalle osingon tai arvopaperin muun tuoton perityn lähdeveron määrällä vähennettynä. Lähdeveroprosentti on USA:n ja Kanadan osalta 15 %.Verosopimuksen mukainen ulkomaan vero hyvitetään Suomessa siitä verosta, jonka Suomi määrää sinulle samasta tulosta (huom.: koskee vain arvo-osuustiliä). Ulkomaille maksamaasi veroa ei hyvitetä enempää kuin tulosta menisi Suomessa veroja sen jälkeen, kun olet vähentänyt tulosta kulut ja mahdolliset lainan korot.